**Iubirea din cântec**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cântec de lebădă albă,

Lumina lunii o scaldă,

Lacul întins ce vibrează,

Tăcerea din noapte e trează!

Lebăda cântă pe apă,

Suflet cu dor se adapă,

Cântecul cel de pe urmă

Iubirea ta nu o curmă!

Primul și ultimul cântec...

Lumina lunii-i descântec,

Lacul și lebăda albă

Într-o magie se scaldă!

Vraja din cântec deodată

Face iubirea curată

Și ține inimi aproape

Pe razele lunii din ape!

Fiecare inimă are

O dată-n viață chemare

Către iubirea din cântec...

Și e cuprinsă de farmec!